rejauldu/bengali-wikipedia huggingface dataset:
আশ-শিফা বিনতে আবদুল্লাহ (রদিআল্লাহু আনহা) () ছিলেন নবী মুহাম্মদ (সল্লাল্ লাহু আলাইহি ওয়া সাল্লাম) এর একজন নারী সাহাবা। তিনি চর্মরোগ চিকিৎসাবিদ্যায় পারদর্শী ছিলেন।   নাম ও বংশ পরিচয়  শিফা বিনতে আবদুল্লাহ (রদিআল্লাহু আনহা) কুরাইশ বংশের বনু আদি গোত্রের মহিলা ছিলেন, খলিফা উমর (রদিআল্লাহু আনহু) ও সাহাবী সাঈদ ইবনে যায়িদ  (র)ও এই গোত্রের সদস্য ছিলেন। শিফার ডাকনাম উম্মে সুলায়মান। অনেকে বলেছেন, তার আসল নাম লায়লা এবং পরবর্তীতে তার উপাধি আশ-শিফা নামে পরিচিতি লাভ করেন। তার পিতার নাম আবদুল্লাহ ইবনে আবদে শামস, মাতার নাম ফাতিমা বিনতে আবি ওয়াহাব, যিনি একই বংশের আমর ইবনে মাখযুম শাখার  কন্যা।  আশ শিফার বিয়ে হয় আবু হুসমা ইবনে হুযায়ফা আল আদাবীর সঙ্গে। এবং এই ঘরে একটি সুলায়মান নামে একটি পুত্র সন্তান ও কন্যা সন্তান জন্ম নেয়। তার কন্যা প্রখ্যাত সাহাবা শুরাহবিল ইবনে হাসানা (র)এর স্ত্রী ছিলেন।   ইসলাম গ্রহণ  হিজরতের পূর্বে মক্কাতেই তিনি ইসলাম গ্রহণ করেন এবং প্রথম পর্বে মক্কা থেকে মদিনায় হিজরাতকারী মহিলাদের সাথে হিজরত করেন। আশ শিফা বিনতে আবদুল্লাহ (র), মুহাম্মাদ (স) এর নিকট বাইয়াত গ্রহণ করেন। মুহাম্মাদ (স) যে সমস্ত প্রধান সাহাবাদের বাড়িতে যেতেন তাদের মধ্যে আশ শিফা অন্যতম। মুহাম্মাদ (স) তার বাড়িতে গিয়ে বিশ্রামও নিতেন। আশ শিফা বিনতে আবদুল্লাহ (র), মুহাম্মাদ (স) এর জন্য আলাদা বিছানা ও আলাদা পরিধেয় কাপড়ের ব্যবস্থা পর্যন্ত করে রেখেছিলেন। মুহাম্মাদ (স) তাকে একটি বাড়ী দান করেন, সেই বাড়ীতে তিনি ছেলে সুলায়মানকে নিয়ে বাস করতেন। তিনি মুহাম্মাদ (স) এর স্ত্রী হাফসা (র) কে আরবি পড়া ও লেখা ও ক্যালিগ্রাফি শিখিয়েছিলেন।  আশ শিফার (র) মৃত্যুর পর তার সন্তানেরা ঐ সমস্ত কাপড় অতি যত্নের সাথে সংরক্ষণ করে  রেখেছিলেন। কিন্তু উমাইয় খলিফা মারওয়ান ইবনে হাকাম তাদের নিকট থেকে সেগুলো কেড়ে নেন।   উমরের যুগে  আশ শিফা উমর (র) এর চাচাত বোন ছিলেন। এজন্য খলিফা উমর ইবনুল খাত্তাব (র) শিফাকে বিশেষ মর্যাদার দৃষ্টিতে দেখতেন। তার মতামতের অত্যন্ত গুরুত্ব দিতেন এবং বিশেষ শ্রদ্ধার ভাব পোষণ করতেন। উমর (র) শিফাকে বাজার পর্যবেক্ষণ ও ব্যবস্থাপনার কিছু দায়িত্ব প্রদান করেন। উক্ত দ্বায়িত্বও তিনি সফলভাবে পালন করেছিলেন। আশ শিফাও উমরের গুণমুগ্ধা ও অনুগত ছিলেন।  একবার খলিফা উমর (র), আশ শিফা (র) এবং আতিকা বিনতে উসাইদকে ডেকে এনে চাদর দান করেন। উমর মাঝে মাঝে আশ শিফার খোঁজ খবর নিতে বাসায় যেতেন এবং নামাজের খবর নিতেন।   গুণাবলী  আশ শিফা (র) একজন শিক্ষানুরাগী মহিলা ছিলেন। আরবের গুটিকয়েক লিখতে পড়তে জানা মহিলাদের একজন ছিলেন এবং আরবের মহিলাদের তিনি পড়তে ও লিখতে শেখাতেন। তৎকালীন চিকিৎসাতেও তিনি পারদর্শী ছিলেন। তিনি চর্মরোগের চিকিৎসা জানতেন এবং এটা নবী (স)  স্ত্রী হাফসা বিনতে উমরকেও শিখেছিলেন। ইসলাম গ্রহণের পরেও নবী করীম (স) এর অণুপ্রেরণায় তিনি তার জ্ঞানচর্চা চালিয়ে যান।   হাদিস বর্ণনা  আশ শিফা (র)- মুহাম্মাদ (স) ও উমর (র) থেকে সর্বমোট ১২ টি হাদিস বর্ণনা করেছেন। এবং তার থেকে তার পুত্র সুলায়মান, পৌত্র আবু সালামা, আবু বকর, উসমান প্রভৃতি বিখ্যাত সাহাবাগন হাদিস বর্ণনা করেছেন।   মৃত্যু  আশ শিফা (র) এর সঠিক মৃত্যু সন জানা যায় না। তবে অনেকে উমর (র) এর খিলাফতে, ২০ হিজরির কাছাকাছি কোন সময়ে মৃত্যুবরণ করেছেন এই কথা বলেছেন। তথ্যসূত্র  বিষয়শ্রেণী:নারী সাহাবা বিষয়শ্রেণী:ইসলাম ও নারী
চেম্বরমবক্কম দক্ষিণ ভারতের তামিলনাড়ু রাজ্যের তিরুভেলুর জেলার পুন্তমল্লী তালুকের অন্তর্গত একটি বৃহৎ গ্রাম।http://censusindia.gov.in/2011census/dchb/DCHB_A/33/3301_PART_A_DCHB_THIRUVALLUR.pdf&ved=2ahUKEwjRuOCG7L7wAhVCjuYKHc8zBvQQFjAAegQIAxAC&usg=AOvVaw3-0zjJEF0hvCchP2MA2KSQ এটি ভৌগোলিকভাবে চেম্বরমবক্কম হ্রদের চারিদিকে এই জনবসতি অবস্থিত। এই গ্রামের উত্তর বরাবর রয়েছে চেন্নাই-বেঙ্গালুরু মহাসড়ক ও দক্ষিণ দিকে বিস্তৃত রয়েছে কুন্দ্রতুর-শ্রীপেরুম্বুদুর সড়ক।  অনুন্নত নিকাশি ব্যবস্থার কারণে প্রতিবছর চেন্নাই শহরের দক্ষিণ পশ্চিম দিকের লোকালয়ে জলমগ্নতা দেখা যায়। ২০১৮ খ্রিস্টাব্দে বৃহত্তর চেন্নাই পৌরনিগমের অন্তর্ভুক্ত হওয়ার পরও এই সমস্যার বিশেষ সমাধান হয় না। ২০২০ খ্রিস্টাব্দের জুলাই মাসে স্থানীয়রা এই সংক্রান্ত সমস্যা সমাধানের দাবি পেশ করে।https://www.thehindu.com/news/cities/chennai/flood-mitigation-measures-under-way-at-varadharajapuram/article31991940.ece/amp/ সরকারি আধিকারিকদের মতামত অনুসারে চেম্বরমবক্কম হ্রদ থেকে দক্ষিণে তাম্বরম পর্যন্ত একটি ১৩ কিলোমিটার পাইপলাইন তৈরীর পরিকল্পনা করা হচ্ছে।  চেম্বরমবক্কম হ্রদ চেম্বরমবক্কম হ্রদ পুলিয়ুর কোট্টম নামেও পরিচিত৷ চোল রাজাদের সময়কালে কাঞ্চী ছিল তণ্ডাইমণ্ডলমের রাজধানী৷ সেই সময়ে রাজ্য জুড়ে মোট চব্বিশটি এরকম উপযোগী বৃহদাকৃতি হ্রদ খনন করা হয়, যা কোট্টম নামে পরিচিত৷ হ্রদটি রাজরাজ চোলের পুত্র রাজেন্দ্র চোলের শাসনকালে খোদিত৷   সর্বোচ্চ গভীরতা ৷   মোট ধারণক্ষমতা ৩,৬৪৫ মিলিয়ন ফুট³ (১০৮ মিলিয়ন মিটার³).  গড় গভীরতা .  দ্রুত অধঃক্ষেপনের ফলে হ্রদের সর্বোচ্চ জলধারণ ক্ষমতা বর্তমানে ৪০ শতাংশ হ্রাস পেয়েছে৷ কন্নি কোয়িল নামে একটি প্রাচীন শিব মন্দির রয়েছে৷  ২০১৯ খ্রিস্টাব্দে চেন্নাইতে জলসঙ্কটের সময়ে এই হ্রদটি শুকিয়ে যায়৷  জনতত্ত্ব ২০১১ খ্রিস্টাব্দে ভারতের জনগণনা অনুসারে চেম্বরমবক্কমের জনসংখ্যা হয় ৫,৭০৯ জন, যেখানে পুরুষ ২,৮৭৭ জন ও নারী ২,৮৩২ জন অর্থাৎ প্রতি হাজার পুরুষে ৯৮৪ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৭৮২ জন যেখানে শিশুপুত্র সংখ্যা ৩৯০ জন এবং শিশুকন্যা সংখ্যা ৩৯২ জন। জনসংখ্যা অনুপাতে শিশু ১৩.৭০ শতাংশ। লোকালয়ের সাক্ষরতার হার ছিল ৮৩.৮৬ শতাংশ যেখানে পুরুষ সাক্ষরতার হার ৯০.২৭ শতাংশ ও নারী সাক্ষরতার হার ৭৭.৩৪ শতাংশ। এখানে মোট পরিবার সংখ্যা ১,৫০৩ টি।https://www.census2011.co.in/data/village/629147-sembarambakkam-tamil-nadu.html মোট তফশিলি জাতি ও তফশিলি উপজাতি যথাক্রমে ১,৫৬৪ ও ৭০ জন। মোট শ্রমজীবী ২,১৩৩ জন।  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
ভীম প্রসাদ দাহাল (২৯ নভেম্বর ১৯৫৪ - ৬ মার্চ ২০২২) ছিলেন একজন ভারতীয় রাজনীতিবিদ এবং লেখক যিনি সিকিম ডেমোক্রেটিক ফ্রন্টের নেতা ছিলেন। দাহাল সিকিমের প্রতিনিধিত্ব করে লোকসভার সদস্য হিসেবে দায়িত্ব পালন করেছেন। তিনি ১১তম, ১২তম এবং ১৩তম লোকসভায় নির্বাচিত হয়েছিলেন।   ব্যক্তিগত জীবন  দাহালের জন্ম পশ্চিম সিকিম জেলার টিম্বারবং-এ। তিনি জেলা তথ্য কর্মকর্তা হিসেবে সরকারি চাকরিতে প্রবেশ করেন এবং পরে রাজ্য সরকারের একজন আন্ডার সেক্রেটারি হন। এছাড়াও তিনি একজন লেখক ছিলেন। তার উপন্যাস দ্রোহা (২০০৬) এর জন্য নেপালি লেখকদের সাহিত্য আকাদেমি পুরস্কার পান।  ৬ মার্চ ২০২২ তারিখে ৬৭ বছর বয়সে কিডনি বিকল হয়ে গ্যাংটকের স্যার থুটোব নামগিয়াল মেমোরিয়াল হাসপাতালে দাহাল মারা যান।   তথ্যসূত্র   বিষয়শ্রেণী:ভারতের নেপালি ভাষার লেখক বিষয়শ্রেণী:নেপালি সাহিত্য অকাদেমি পুরস্কার প্রাপক বিষয়শ্রেণী:সিকিম ডেমোক্রেটিক ফ্রন্টের রাজনীতিবিদ বিষয়শ্রেণী:সোরেং জেলার ব্যক্তি বিষয়শ্রেণী:সিকিমের লোকসভা সদস্য বিষয়শ্রেণী:ভারতীয় গোর্খা বিষয়শ্রেণী:ত্রয়োদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:২০২২-এ মৃত্যু বিষয়শ্রেণী:১৯৫৪-এ জন্ম
সাদা দাতিনা (বৈজ্ঞানিক নাম: Acanthopagrus berda) (ইংরেজি: Goldsilk seabream) হচ্ছে Sparidae পরিবারের Acanthopagrus গণের একটি স্বাদুপানির মাছ।  বর্ণনা  বিস্তৃতি এই মাছ ইন্দো- পশ্চিম প্রশান্ত মহাসাগর, বাংলাদেশ, চীন, তাইওয়ান, জাপান এবং অস্ট্রেলিয়া অঞ্চলে পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:চীনের মাছ বিষয়শ্রেণী:তাইওয়ানের মাছ বিষয়শ্রেণী:জাপানের মাছ বিষয়শ্রেণী:অস্ট্রেলিয়ার মাছ বিষয়শ্রেণী:প্রশান্ত মহাসাগরের মাছ বিষয়শ্রেণী:ভারত মহাসাগরের মাছ বিষয়শ্রেণী:১৭৭৫-এ বর্ণিত মাছ
thumb|upright=1.5|আর্মস্ট্রংয়ের কিকুয়ু শব্দ গিকুয়ু ভাষা (Gikuyu বা Kikuyu, আ-ধ্ব-ব: [ɣēkōjó]) নাইজার-কঙ্গো ভাষাপরিবারের কেন্দ্রীয় বান্টু শাখার একটি ভাষা। কেনিয়ার গিকুয়ু জাতির প্রায় ৬০ লক্ষ লোক (কেনিয়ার জনগণের প্রায় ২২%) এই ভাষাতে কথা বলেন। CIA Factbook   retrieved on October 16 2007 মূলত নিয়েরি ও নাইরোবি-র মধ্যবর্তী এলাকায় ভাষাটি প্রচলিত।   তথ্যসূত্র   বিষয়শ্রেণী:বান্টু ভাষা বিষয়শ্রেণী:অসম্পূর্ণ ভাষাবিজ্ঞান নিবন্ধ বিষয়শ্রেণী:কিকাইয়ু জনগোষ্ঠী বিষয়শ্রেণী:কেনিয়ার ভাষা
বুদ্ধ পদচিহ্ন বা বুদ্ধপদ হলো গৌতম বুদ্ধের পায়ের ছাপের মতো আকৃতির বৌদ্ধ মূর্তি। বুদ্ধপদের দুটি রূপ রয়েছে: প্রাকৃতিক, যেমন পাথর বা শিলায় পাওয়া যায় এবং কৃত্রিমভাবে তৈরি করা হয়।  অনেক "প্রাকৃতিক"কে বুদ্ধের প্রকৃত পদচিহ্ন নয়, বরং তাদের প্রতিরূপ বা উপস্থাপনা বলে স্বীকার করা হয়েছে, যেটিকে চেতিয় ও বুদ্ধের আদি প্রতিকৃতিহীন  ও প্রতীকী উপস্থাপনা হিসেবে বিবেচনা করা যেতে পারে।   তথ্যসূত্র    আরও পড়ুন  Cicuzza, Claudio, A Mirror Reflecting the Entire World. The Pāli Buddhapādamaṅgala or 'Auspicious signs on the Buddha's feet'''. Critical edition with English translation. Materials for the Study of the Tripiṭaka, vol. VI, Lumbini International Research Institute, Bangkok and Lumbini 2011.  de Guerny, Jacques (2012). Buddhapada: L’odyssée des empreintes de Bouddha. édition privée.  de Guerny, Jacques (2014). Buddhapada: Following The Buddha's Footprints''. Orchid Press Publishing Limited.   বহিঃসংযোগ  Triratana on the footprints of the Buddha  বিষয়শ্রেণী:গৌতম বুদ্ধ
বীরভূম লোকসভা কেন্দ্র পশ্চিমবঙ্গের সেই বর্ধমান বিভাগের একটি জেলা হল বীরভূম। বীরভূম জেলায় দুটি লোকসভা কেন্দ্র অবস্থিত। কেন্দ্র দুটি হল বীরভূম ও বোলপুর। বীরভূম লোকসভার অন্তর্গত বিধানসভা কেন্দ্রগুলো হল - দুবরাজপুর, সিউড়ি, সাঁইথিয়া, রামপুরহাট, হাঁসন, নলহাটি এবং মুরারই ।  ২০১৪ ও ২০১৯ সালে বীরভূম লোকসভা কেন্দ্র থেকে নির্বাচিত সংসদ হলেন প্রাক্তন অভিনেত্রী শতাব্দী রায়।   তথ্যসূত্র   বিষয়শ্রেণী:পশ্চিমবঙ্গের লোকসভা কেন্দ্র বিষয়শ্রেণী:বীরভূম জেলার রাজনীতি
তেল আবিব বিশ্ববিদ্যালয় (টিএইউ) (হিব্রু: אוּנִיבֶרְסִיטַת תֵּל-אָבִיב, ইউনিভার্সিটিট তেল আভিভ) ইসরায়েলের তেল আবিবের একটি পাবলিক রিসার্চ বিশ্ববিদ্যালয়। ৩০,০০০ এর বেশি শিক্ষার্থী নিয়ে এটি দেশের বৃহত্তম বিশ্ববিদ্যালয়। উত্তর-পশ্চিম তেল আবিবতে অবস্থিত, বিশ্ববিদ্যালয়টি শহরটির পাঠদান ও গবেষণা কেন্দ্র, এখানে ৯ টি অনুষদ, ১৭ টি শিক্ষাদান হাসপাতাল, ১৮ পারফর্মিং আর্টস সেন্টার, ২৭স্কুল, ১০৬বিভাগ, ৩৪০ গবেষণা কেন্দ্র এবং ৪০০ পরীক্ষাগার রয়েছে।  ইসরায়েলের বৃহত্তম বিশ্ববিদ্যালয় হওয়ার পাশাপাশি, তেল আবিব বিশ্ববিদ্যালয়ও বিশ্বের বৃহত্তম ইহুদি বিশ্ববিদ্যালয়। ১৯৫৬ সালে তিনটি শিক্ষামূলক ইউনিট একত্রীকরণের সাথে বিশ্ববিদ্যালয় গঠনের সূচনা হয়।Pullen, Lee and Lars Lindberg Christensen (2010). Postcards from the Edge of the Universe: An Anthology of Frontline Astronomy from Around the World. ESO. Page 96. .Bard, Mitchell Geoffrey and Moshe Schwartz (2005). 1001 Facts Everyone Should Know About Israel. Rowman & Littlefield. Page 95. . মূল ১৭০ একর ক্যাম্পাসটি প্রসারিত হয়েছিল এবং এখন তেল আবিবের রামাত আভিভ পাড়ায় এটি ২২০ একর (৮৯ হেক্টর) তৈরি করে। বিশ্ব বিশ্ববিদ্যালয় র‌্যাঙ্কিং, কিউএস ওয়ার্ল্ড বিশ্ববিদ্যালয় র‌্যাঙ্কিং এবং সাংহাই র‌্যাঙ্কিং দ্বারা নিয়মিতভাবে বিশ্বের শীর্ষস্থানীয় একাডেমিক প্রতিষ্ঠানের মধ্যে রয়েছে।Formica, Piero (2017). Entrepreneurial Renaissance: Cities Striving Towards an Era of Rebirth and Revival. Springer. Page 84. .Bokova, Irina (2015). UNESCO Science Report: Towards 2030. UNESCO. Page 417. .  তথ্যসূত্র  বিষয়শ্রেণী:ইসরায়েল বিষয়শ্রেণী:ইসরাইলের বিশ্ববিদ্যালয় বিষয়শ্রেণী:১৯৫৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫৬-এ প্রতিষ্ঠিত বিশ্ববিদ্যালয় ও কলেজ
এম এ রেজা (১৭ ফেব্রুয়ারি ১৯৪৭–৯ ডিসেম্বর ২০০১) বাংলাদেশের শরীয়তপুর জেলার রাজনীতিবিদ ও শরীয়তপুর-৩ আসনের সাবেক সংসদ সদস্য।   প্রাথমিক জীবন  এম এ রেজা ১৭ ফেব্রুয়ারি ১৯৪৭ সালে শরীয়তপুরের ভেদরগঞ্জের কার্তিকপুর গ্রামে জন্মগ্রহণ করেন। তার পিতা মাইনুল হক শিকদার।   রাজনৈতিক জীবন  এম এ রেজা ন্যাশনাল ব্যাংকের পরিচালক ও কর্ণফুলী ইন্সুরেন্স কোম্পানির প্রতিষ্ঠাতা। তিনি ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে শরীয়তপুর-৩ আসন থেকে সংসদ সদস্য নির্বাচিত হন।   মৃত্যু  এম এ রেজা ৯ ডিসেম্বর ২০০১ সালে মৃত্যুবরণ করেন।   তথ্যসূত্র   বিষয়শ্রেণী:২০০১-এ মৃত্যু বিষয়শ্রেণী:১৯৪৭-এ জন্ম বিষয়শ্রেণী:শরীয়তপুর জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:জগন্নাথ কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
তুফানগঞ্জ মহাবিদ্যালয়, যা ১৯৭১ সালে প্রতিষ্ঠিত হয়, কুচবিহার জেলার তুফানগঞ্জ মহকুমার সবচেয়ে পুরনো কলেজ। এটি কলা, বাণিজ্য এবং বিজ্ঞান বিষয়ক স্নাতক কোর্স প্রদান করে। কলেজের ক্যাম্পাস সবুজে পরিপূর্ণ, গাছ ও ফুলের গাছ দিয়ে সাজানো। মহাবিদ্যালয়টিতে এনসিসি(১৩ বেঙ্গল এবং ৭ বেঙ্গল বি এনসিসি ইউনিট) শাখাও রয়েছে। মহাবিদ্যালয়টিকোচবিহার পঞ্চানন বর্মা বিশ্ববিদ্যালয়ের অধিভুক্ত। Colleges under Cooch Behar Panchanan Barma University     বিভাগসমূহ    বিজ্ঞান    রসায়ন  উদ্ভিদবিদ্যা  প্রাণিবিদ্যা   কলা ও বাণিজ্য    বাংলা  ইংরেজি  সংস্কৃত  ইতিহাস  ভূগোল  রাষ্ট্রবিজ্ঞান  সমাজবিজ্ঞান  দর্শন  অর্থনীতি  বাণিজ্য   স্বীকৃতি  তুফানগঞ্জ মহাবিদ্যালয় বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।Colleges in West Bengal, University Grants Commission মহাবিদ্যালয়টিজাতীয় মূল্যায়ন ও প্রত্যয়ন পরিষদ (ন্যাক) থেকে বি+ বিভাগের প্রতিষ্ঠান হিসাবে অনুমোদন লাভ করেছে।   এছাড়াও দেখুন    তথ্যসূত্র    ্জঞ তুফানগঞ্জ মহাবিদ্যালয়    বিষয়শ্রেণী:কোচবিহার জেলার বিশ্ববিদ্যালয় ও কলেজ বিষয়শ্রেণী:কোচবিহার পঞ্চানন বর্মা বিশ্ববিদ্যালয়ের অধিভুক্ত কলেজ বিষয়শ্রেণী:১৯৭১-এ পশ্চিমবঙ্গে প্রতিষ্ঠিত বিষয়শ্রেণী:১৯৭১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পূর্বে উত্তরবঙ্গ বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
উজ্জল বিশ্বাস একজন ভারতীয় রাজনীতিবিদ এবং পশ্চিমবঙ্গ সরকারের বিজ্ঞান, প্রযুক্তি এবং জৈব-প্রযুক্তি বিভাগের বর্তমান মন্ত্রী। ২০২২ সাল পর্যন্ত তিনি সংশোধনমূলক প্রশাসনের মন্ত্রী ছিলেন। তিনি একজন বিধায়কও যিনি ২০১১ সালের পশ্চিমবঙ্গ রাজ্য বিধানসভা নির্বাচনে কৃষ্ণনগর দক্ষিণ কেন্দ্র থেকে নির্বাচিত হন।Mamata allots portfolios, keeps key ministries   পরিবার  উজ্জল বিশ্বাস দিগম্বর বিশ্বাস, বসন্ত কুমার বিশ্বাস এবং মনমথনাথ বিশ্বাসের মতো মুক্তিযোদ্ধাদের পরিবারের সদস্য।   তথ্যসূত্র   বিষয়শ্রেণী:নদিয়া জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:১৯৫৪-এ জন্ম বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
গৌরি জি. কিশান একজন ভারতীয় অভিনেত্রী, যিনি দক্ষিণ ভারতীয় চলচ্চিত্রে অভিনয় করে থাকেন। তিনি '৯৬ (২০১৮) চলচ্চিত্রে তার ভূমিকার জন্য পরিচিত।   ব্যক্তিগত জীবন  গৌরি ২০১৯ সালের নভেম্বর পর্যন্ত বেঙ্গালুরুতে খ্রিস্ট বিশ্ববিদ্যালয়ে পড়াশোনা করছেন। তার মা বাইকম এবং বাবা আদূরের অধিবাসী। তার মাতৃভাষা হল মালয়ালম। তিনি তার জীবনের অধিকাংশ সময় চেন্নাইয়ে কাটিয়েছেন।   চলচ্চিত্রের তালিকা  + সূত্র  এখনও মুক্তি না পাওয়া চলচ্চিত্রগুলি বোঝায়   বছর  শিরোনাম  ভূমিকা  ভাষা  মন্তব্য    ২০১৮  '৯৬  তরুণী জানু  তামিল    ২০১৯  মার্গামকলি  জেয়াই  মালয়ালম    ২০১৯  হাই হ্যালো কাধাল  শ্রুতি দাস  মালয়ালম  স্বল্পদৈর্ঘ্য চলচ্চিত্র    ২০২০  জানু  তরুণী জানু  তেলুগু    ২০২০  মাস্টার    তামিল  নির্মাণ পরবর্তী      অনুগ্রহীথন অ্যান্টনি  সঞ্জনা মাধবন  মালয়ালম  বিলম্বিত      কর্ণন    তামিল  নির্মাণাধীন      পুরস্কার এবং মনোনয়ন   বছর  পুরস্কার  বিভাগ  চলচ্চিত্র  ফলাফল    ২০১৮  বিহাইন্ডউডস গোল্ড মেডেলস  শ্রেষ্ঠ নবাগত অভিনেতা - নারী  '৯৬      ২০১৯  এডিসন পুরস্কার  শ্রেষ্ঠ নবাগতা অভিনেত্রী  '৯৬      ২০১৯  ৮ম সিমা পুরস্কার  শ্রেষ্ঠ নবাগতা অভিনেত্রী  '৯৬        তথ্যসূত্র    বহিঃসংযোগ      বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কেরলের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:খ্রিস্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৯৯-এ জন্ম
সমেরা (ইংরেজি: Somera)  নোটোডনটিডি পরিবারের মথ বা পশম কীটের একধরনের গণ।  স্পেসিস সমেরা ভাইরেন্স ডায়ের্ল, ১৯৭৬ সমেরা ভিরিডিফুসকা ওয়াকার, ১৮৫৫ সমেরা ভিরিভিরি কোবাইয়াশি, ২০১২   তথ্যসূত্র    , 2012: New Notodontidae species in Southeast Asia (2) (Lepidoptera: Notodontidae). Tinea 22 (1): 6-11.  , 2001, New and less known Notodontidae from mainland China Neue Entomologische Nachrichten band 50: 1-141.  , 2008, Palaearctic Macrolepidoptera Volume 1: 1-482. Notodontidae  বহিঃসংযোগ Somera at funet  বিষয়শ্রেণী:নোটোডনটিডি
মেলুহার মৃত্যুঞ্জয়ীগণ হল অমীশ ত্রিপাঠির শিব​-ত্র​য়ী কাহিনীর প্রথম উপন্যাস। কাহিনীটি কাল্পনিক দেশ মেলুহার। এই দেশের বাসিন্দারা কীভাবে শিব নামে এক যাযাবরের হাত থেকে যুদ্ধে রক্ষা পেয়েছিল, তাই নিয়েই গল্প। গল্পের শুরুতে দেখা যায় মেলুহার রাজা দক্ষ নানা উপজাতিকে তার রাজ্যে বাস করার জন্য আমন্ত্রণ জানান। এই উপজাতিগুলির একটি ছিল শিবের উপজাতি। স্বজাতির কিংবদন্তি রক্ষাকর্তা শিব একটি বিষ পান করেছিলেন। তার ফলে তার গলার রং নীল হয়ে গিয়েছিল। এই জন্য তার উপজাতির লোকেরা তাকে নীলকণ্ঠ নাম দেয়। শিব চন্দ্রবংশীদের বিরুদ্ধে যুদ্ধে মেলুহার লোকেদের সাহায্য করবেন বলে সিদ্ধান্ত নেন। চন্দ্রবংশীরা নাগ নামে এক অভিশপ্ত জাতিগোষ্ঠীর সঙ্গে একযোগে যুদ্ধে অবতীর্ণ হল। যদিও তার যাত্রাপথে এবং তারপর যুদ্ধে শিব বুঝতে পারেন, তিনি কী হতে চান আর তার আকাঙ্ক্ষা তাকে কী ভীষণ নিয়তির দিকে ঠেলে দিচ্ছে।  ত্রিপাঠি প্রথমে অমঙ্গলের দর্শন নিয়ে একটি বলে ঠিক করেছিলেন। কিন্তু তার পরিবারের সদস্যরা তাকে বাধা দেন। তখন তিনি হিন্দু দেবতা শিবকে নিয়ে একটি বই লেখার সিদ্ধান্ত নেন। তার গল্পের মূল ভিত্তি যে তত্ত্বটি সেটি হল, সব দেবতাই এক সময়ে মানুষ ছিলেন। মানুষের বেশে তাদের কীর্তিই তাদের দেবতার মতো বিখ্যাত করে তুলেছিল। প্রথম দিকে একের পর এক প্রকাশক বইটি ছাপতে অস্বীকার করেছিল। শেষে ত্রিপাঠী নিজেই বইটি প্রকাশ করবেন বলে ঠিক করেন এবং সেই মর্মে প্রচার অভিযানও চালান। প্রচার অভিযানের অঙ্গ হিসেবে তিনি ইউটিউবে একটি লাইভ-অ্যাকশন ভিডিও আপলোড করেন এবং পাঠক টানার জন্য বইয়ের প্রথম অধ্যায়টি বিনামূল্যে ই-বই আকারে ডাউনলোডের ব্যবস্থা করেন।  ২০১০ সালের ফেব্রুয়ারি মাসে বইটি প্রকাশিত হওয়ার পর ব্যাপক বাণিজ্যিক সাফল্য পায়। চাহিদার যোগান দিতে বইটি বারবার পুণর্মুদ্রণ করতে হয়। ত্রিপাঠী প্রকাশকও পাল্টান এবং দিল্লিতে বড় করে বই প্রকাশের অনুষ্ঠান করেন। মেলুহার মৃত্যুঞ্জয়ীগণ বইয়ের ১,২৫,০০০-এরও বেশি কপি বিক্রি হয়। ২০১০ সালে এই বইটি ছিল সেই বছরের সেরা বেস্ট সেলার বইগুলির একটি। সমালোচকেরাও বইটির প্রশংসা করেন। তবে কেউ কেউ গল্পের কোনো কোনো অংশে ত্রিপাঠীর রচনা দুর্বলতার কথাও বলেছেন।   তথ্যসূত্র   বিষয়শ্রেণী:বাংলা ভাষার উপন্যাস বিষয়শ্রেণী:অমীশ ত্রিপাঠি বিষয়শ্রেণী:ভারতীয় উপন্যাস বিষয়শ্রেণী:জনপ্রিয় সংস্কৃতিতে হিন্দু পুরাণ বিষয়শ্রেণী:শিব
__NOTOC__ ১২৮ জুলীয় বর্ষপঞ্জীর একটি অধিবর্ষ যেটি বুধবার দিয়ে শুরু। সেই সময়ে এই বছর কাল্পুরনিয়াস ও নিবো-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৮১ বছর; রোম প্রতিষ্ঠার বছর)। এই বছরকে ১২৮ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:১২৮
আইর্তোন লুকাস দান্তাস দে মেদেইরোস (; জন্ম: ১৯ জুন ১৯৯৭; আইর্তোন লুকাস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব ফ্লামেঙ্গো এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৬ সালে, লুকাস ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২৩ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।   প্রারম্ভিক জীবন  আইর্তোন লুকাস দান্তাস দে মেদেইরোস ১৯৯৭ সালের ১৯শে জুন তারিখে ব্রাজিলের কারনাউবা দোস দান্তাসে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  লুকাস ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৬ সালে তিনি ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ২ বছরে ৪ ম্যাচে অংশগ্রহণ করেছেন।  ২০২৩ সালের ১৭ই জুন তারিখে, ২৫ বছর, ১১ মাস ও ২৯ দিন বয়সে, বাম পায়ে ফুটবল খেলায় পারদর্শী লুকাস গিনির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন।https://int.soccerway.com/matches/2023/06/17/world/friendlies/brazil/guinea/4076205/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2023-juni-brasilien-guinea/ ম্যাচে তিনি ১৬ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/4082623 ম্যাচটি ব্রাজিল ৪–১ গোলের ব্যবধানে জয়লাভ করেছিল।https://www.national-football-teams.com/matches/report/36936/Brazil_Guinea.html ব্রাজিলের হয়ে অভিষেকের বছরে লুকাস সর্বমোট ২ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল ব্রাজিল  ২০২৩  ২  ০ সর্বমোট  ২  ০   তথ্যসূত্র    বহিঃসংযোগ      বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফ্লামেঙ্গো রেগাতাস ক্লাবের খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ব্রাজিলের অলিম্পিক ফুটবলার বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:ফুটবল ক্লাব স্পার্তাক মস্কোর খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:রাশিয়ায় প্রবাসী ফুটবলার
মনু বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতি প্রার্থীদের জন্য সংরক্ষিত। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (সাত বার)।Sitting and Previous MLAs from মনু বিধানসভা কেন্দ্র ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪২,৮৯৯ জন, যার মধ্যে পুরুষ ভোটার ২১,৯২৫ জন এবং নারী ভোটার ২০,৯৭৪ জন। মনু বিধানসভা কেন্দ্রে ২০১৮ ভোটার লিঙ্গানুপাত ৯৫৭। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৮,৩২৯ জন যার মধ্যে পুরুষ ভোটার ১৯,৫৯৮ জন এবং নারী ভোটার ১৮,৭৩১ জন।   বিধানসভার সদস্য    নির্বাচন বিধায়কদল সময়কাল১৯৭২হরিচরণ চৌধুরী১৯৭২-৭৭১৯৭৭মাতাহারী চৌধুরী১৯৭৭-৮৩১৯৮৩অংজু মগ১৯৮৩-৯৩১৯৮৮১৯৯৩জিতেন্দ্র চৌধুরী১৯৯৩-২০১৪১৯৯৮২০০৩২০০৮২০১৩২০১৪ উপনির্বাচনপ্রভাত চৌধুরী২০১৪-বর্তমান২০১৮   নির্বাচনী ফলাফল  ২০১৮ ফলাফল  ২০১৩ ফলাফল   তথ্যসূত্র   বিষয়শ্রেণী:দক্ষিণ ত্রিপুরা জেলা বিষয়শ্রেণী:ত্রিপুরার বিধানসভা কেন্দ্র
ভুটিয়া-লেপচা হল ভারতের সিকিমের ভুটিয়া এবং লেপচা সম্প্রদায়ের মানুষদের নিয়ে গঠিত একটি জাতিগত গোষ্ঠী। এই উভয় গোষ্ঠীই ভারত সরকার কর্তৃক তফসিলি উপজাতি তালিকাভুক্ত হয়েছে।  ২০০২ সালে সীমানা পুনর্নির্ধারণ কমিশনের সুপারিশ বাস্তবায়নের পর, সিকিম বিধানসভায় এই গোষ্ঠীর জন্য ১২টি (৩২টির মধ্যে) আসন সংরক্ষিত হয়েছে।  সিকিমের মধ্যে সংরক্ষণ ভুটিয়া-লেপচা (বিএল) জনগণের জন্য সংরক্ষণ শুরু হয়েছিল ১৯৫৩ সালের সিকিমের সাধারণ নির্বাচন থেকে। সিকিম রাজ্য পরিষদে এদের জন্য ছয়টি আসন (১৮টির মধ্যে) সংরক্ষিত হয়। ১৯৫৩ সালে সিকিমের সাধারণ নির্বাচনের সময় এটিকে পরিবর্তন করে সাতটি (২৪টির মধ্যে) আসন করা হয়েছিল। ১৯৭৪ সালে সর্বজনীন ভোটাধিকারের উপর ভিত্তি করে প্রথম নির্বাচনে আসন সংখ্যা ১৫টিতে (৩২টির মধ্যে) বৃদ্ধি করা হয়েছিল। ২০০৬ সালের হিসাবে, সিকিম বিধানসভায় বিএল-এর জন্য ১২টি আসন (৩২টির মধ্যে) সংরক্ষিত রয়েছে।   সিকিম ভুটিয়া লেপচা শীর্ষ কমিটি  ভারতীয় যুক্তরাজ্যে সিকিমকে অন্তর্ভুক্ত করার জন্য কিছু পূর্বশর্ত ছিল এবং সিকিমের জনগণকে বিশেষ করে আদিবাসী সংখ্যালঘু সিকিমী ভুটিয়া লেপচা সম্প্রদায়কে আনুষ্ঠানিক আশ্বাস দেওয়া হয়েছিল। এগুলি ১৯৭৩ সালের ৮ই মে এর ত্রিপক্ষীয় চুক্তি, ১৯৭৪ সিকিম সরকার আইন, এবং ভারতীয় সংবিধানের ৩৭১ এফ অনুচ্ছেদ প্রতিফলিত হয়েছে।  সিকিম ভুটিয়া লেপচা শীর্ষ কমিটি (এসআইবিএলএসি) হল সিকিমী, ভুটিয়া-লেপচা (বিএল) এবং সিকিমী বংশোদ্ভূত নেপালিদের রাজনৈতিক অধিকারের জন্য সংগ্রামকারী একটি দল। সিকিমের বিধানসভায় বিএল-এর জন্য সংরক্ষণ ছাড়াও, তারা স্থানীয় সংস্থার (পঞ্চায়েত) নির্বাচনেও সংরক্ষণের পক্ষে বক্তব্য রাখে।   আইনি লড়াই  ১৯৯৩ সালে, ভারতের সর্বোচ্চ ন্যায়ালয়- সুপ্রিম কোর্টে একটি মামলা আনা হয়েছিল। সিকিমের বিএল নির্বাচনী এলাকা এবং সংঘ নির্বাচনী এলাকার জন্য সংরক্ষণের বিরুদ্ধে আপত্তি জানিয়ে এই মামলাটি করা হয়। মামলা করেছিলেন রাইজিং সান পার্টির রাম চন্দ্র পৌড়িয়াল। সুপ্রিম কোর্টের পাঁচ বিচারপতির বেঞ্চ সেই আবেদন খারিজ করে দেন। তাঁরা বলেছিল যে সংরক্ষণ (বা তাদের পরিমাণ) ১৪, ১৭০(২) বা ৩৩২ আইনের ধারাগুলি লঙ্ঘন করছে না।  ২০১৫ সালে, সিকিমের আসন্ন পৌরসভা নির্বাচনে ভুটি-লেপচা এবং সেইসাথে লিম্বু-তামাংদের (এলটি) জন্য সংরক্ষণ পুনঃনির্ধারণের পক্ষে যুক্তি দিয়ে ফিগু শেরিং ভুটিয়া সিকিম হাই কোর্টে একটি আবেদন জানিয়েছিলেন। বিচারক, মীনাক্ষী মদন রাই আবেদনটি খারিজ করে দেন, তিনি অতীতের উদাহরণ দেখিয়ে বলেছিলেন যে নির্বাচনী এলাকায় সংরক্ষণের বিষয়টি আইনের কোনো আদালতের আওতাভুক্ত নয়।  আরও দেখুন  সিকিমের আদি অধিবাসীসমূহ  সিকিম বিধানসভার নির্বাচনী এলাকার তালিকা  তফসিলি জাতি ও তফসিলি উপজাতি  ভারতে সংরক্ষিত রাজনৈতিক পদ  তথ্যসূত্র  বহিঃসংযোগ  সিকিম ভুটিয়া লেপচা শীর্ষ কমিটি (এসআইবিএলএসি)  বিষয়শ্রেণী:ভারতের তফসিলি জনজাতি বিষয়শ্রেণী:উত্তর-পূর্ব ভারতের জাতিগোষ্ঠী বিষয়শ্রেণী:সিকিম বিষয়শ্রেণী:ভারতের বৌদ্ধ সম্প্রদায়